**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА,**

**ОБЛ. ГАБРОВО, ГЛАСУВАНИ НА ЗАСЕДАНИЕ, НА 12.09.2017 г., ПРОТОКОЛ № 11**

 **ПО ТОЧКА ПЪРВА**

**Предложение относно отчет за изпълнение на бюджета на Община Трявна за 2016 г.**

**Вносител: Кметът на общината**

**Р Е Ш Е Н И Е № 137**

На основание чл.21, ал.1, т. 6 от Закона за местното самоуправление и местната администрация, чл.140, ал.1 и ал.5 от Закона за публичните финанси и във връзка с чл.44, ал.5 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Трявна, Общински съвет град Трявна

**Р Е Ш И:**

1. Приема уточнения годишен план на бюджета за 2016 г. по прихода и по разхода, по функции и дейности, както следва:
	1. По прихода / съгласно Приложение № 1/ 8 200 459 лв.
	2. По разхода / съгласно Приложения №, № 2,3,4, 5 и 6 / 8 200 459 лв.
2. Приема отчета за изпълнение на бюджета за 2016 г., както следва :
	1. По прихода / съгласно Приложение № 1/ 7 558 780 лв.
	2. По разхода 7 558 780 лв.

Разпределен по дейности, параграфи и второстепенни разпоредители с бюджет, съгласно Приложения №, № 2,3,4, 5и 6.

1. Приема окончателния годишен план и отчет за изпълнение на СЕС по Оперативни програми за 2016 г. – Приложения № , № 7 и 8
2. Приема окончателния годишен разчет и отчет за изпълнение на капиталовите разходи, съгласно Приложение № 9.
3. Приема справката за извършените промени по плана на бюджета за 2016 г., съгласно Приложение №10.
4. Приема годишния отчет за състоянието на общинския дълг за 2016 г., съгласно Приложение № 15.
5. Приема одитното становище на Сметната палата за заверка на годишния финансов отчет на Община Трявна за 2016 г.

 Прието с поименно гласуване с 9 гласа „за“, 0 „против“, 4 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**